Svábbogár a lakásban
Egy fickó megelégeli, hogy tele a lakása svábbogarakkal. Mindenféle irtószert kipróbál, de nem válik be egyik sem. Végül kínjában elmegy a boszorkányhoz: - Boszi, teli a lakásom svábbogárral. Nincs valami klassz varázsigéd svábbogár ellen? - Van, fiam, van, de nagyon nehéz alkalmazni! - Mit nekem nehézség, kérem a varázsigét! - Jól van fiam. Menj haza, állj ki a lakás közepére és teli torokból üvöltsd el magad, hogy "Rohadék svábbogarak, takarodjatok a büdös francba!" De ne felejtsd el fiam, nagyon fontos, hogy a varázsige alkalmazása közben nem szabad nevetni! - Köszi boszi, örök hálám! Rohan haza a figura, beáll a lakás közepébe: - ROHADÉK SVÁBBOGARAK, TAKARODJATOK A BÜDÖS FRANCBA! És láss csudát, a lakás minden zegéből, zugából elősorjáznak a svábbogarak, és masíroznak kifelé az ajtón. A manusz tátott szájjal bámulja, ez már döfi! Ez aztán a varázsige! Már az utolsó svábbogár mászik át a küszöbön, amikor előbukkan egy vénségesen öreg svábbogár, mankóval bukdácsol a menet után és cérnavékony hangon kiáltozik: - Várjatok meg! Várjatok meg! Barátunknak ez úgy tetszik, hogy leül a földre a röhögéstől. A mankós svábbogár döbbenten nézi, majd felderül az arca és fürgén a küszöbhöz biceg és kiordít: - Srácoook! Srááácoooook! Gyertek vissza! Csak vicc volt! 